 CRNA GORA

OPŠTINA DANILOVGRAD

**Sekretarijat za urbanizam, komunalne,** **stambene**

**poslove, saobraćaj i zaštitu životne sredine**

Broj: 03-032-5-UP-197/1

Danilovgrad, 19.05.2015. godine

Na osnovu člana 13 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 196 Zakona o opštem upravnom postupku („Sl. list RCG“, br. 60/03 i ) u postupku odlučivanja po zahtjevu „FUTURA GROUP“ doo Podgorica, o potrebi procjene uticaja na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine donosi:

**R J E Š E NJ E**

**I Utvrđuje se da nije potrebna procjena uticaja na životnu sredinu** pogona za   
 prozvodnju peleta i njegovo skladištenje, koji se nalazi na kat. parceli br. 809, KO   
 Bandići, opština Danilovgrad.

**II** Nosilac projekta, „FUTURA GROUP“ doo Podgorica, može pristupiti izvođenju projekta iz   
 tačke I ovog rješenja, u skladu sa važećim tehničkim normativima i standardima propisanim   
 za tu vrstu projekta, uz obavezu da pri funkcionisanju projekta primijeni potrebne mjere   
 zaštite i to:

- da se tokom funkcionisanja projekta izbjegnu ili na najmanju mjeru svedu ugrožavanje i oštećenje prirode, shodno članu 10 Zakona o zaštiti prirode („Sl. list CG“, br. 51/08, 21/09, 40/11 i 62/13 ),

- da se vrši održavanje i redovno kvašenje pristupnih puteve kao i prostor u krugu fabrike tokom funkcionisanja projekta namijenjen za manipulisanje mehanizacijom, a sve u cilju smanjenja prašine,

- uradi plan upravljanja otpadom shodno članu 26 Zakona o upravljanju otpadom („Sl. list   
 CG“, br. 64/11),

- na emiterima sušare potrebno je instalirati tehnički ispravan uređaj za prečišćavanje   
 vazduha o čemu nosioc projekta mora posjedovati dokaz,

- izvršiti zamjenu filtera za prečišćavanje vazduha po dinamici propisanoj od strane

proizvođača;

- organizovati redovno pražnjenje septičke jame i zbrinjavanje nastalog otpda tokom   
 funkcionisanja i eventualnog prestanka rada projekta,

- u slučaju izlivanja ulja i drugih maziva tokom funkcionisanja projekta potrebno je   
 primijeniti hitne mjere za saniranje terena na način da se zauljano zemljište mora sakupiti   
 kao opasni otpad i odložiti u posude namijenjene za tu vrstu otpada. U ovom slučaju pri   
 izlivanju potrebno je koristiti odgovarajući materijal (npr. praškasti materijal nastao   
 proizvodnjom peleta) radi absorpcije ulja. Ovaj otpad potrebno je predati ovlašćenom   
 preduzetniku za ovu vrstu otpada,

- sprovodi mjerenje kvaliteta vazduha na lokaciji: praškaste materije, čađi i azotne   
 okside jednom godišnje;

- izvrši mjerenje nivoa buke u zoni najbližeg stambenog objekta jednom godišnje;

- gubitak zelene površine nadomjestiti sadnjom autohtone drvenatse vegetacije na   
 predmetnoj lokaciji (hrast, jasen, grab, nar, košćela, kesten, brijest),

- ukoliko dođe do akcidenta, koji može ugroziti životnu sredinu, prilikom izvođenja, funkcionisanja ili prestanka funkcionisanja projekta, nosilac projekta je dužan obavijestiti nadležni organ.

**III** Nosilac projekta je dužan ovo rješenje dati na uvid obrađivaču tehničke dokumentacije, kako bi   
 se navedene mjere ispoštovale pri implementaciji tehničke dokumentacije i iste provjerile u   
 postupku tehničke kontrole i tehničkog pregleda projekta.

**IV** Nalaže se nosiocu projekta, „FUTURA GROUP“ doo Podgorica, da u slučaju prenamjene   
 projekta ili proširenja kapaciteta izvedenog projekta, podnese zahtjev nadležnom organu za

odlučivanje o potrebi procjene uticaja na životnu sredinu.

**O b r a z l o ž e nj e**

Nosilac projekta, „FUTURA GROUP“ doo Podgorica, obratio se Sekretarijatu za urbanizam, komunalne, stambene poslove, saobraćaj i zaštitu životne sredine zahtjevom br. 03-032-5-UP-197 0805.2015. godine, za odlučivanje o potrebi procjene uticaja na životnu sredinu pogona za prozvodnju peleta i njegovo skladištenje, koji se nalazi na kat. parceli br. 809, KO   
Bandići, opština Danilovgrad.

Postupajući po zahtjevu nosioca projekta, a shodno odredbama člana 12 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) Sekretarijat za urbanizam, komunalne, stambene poslove, saobraćaj i zaštitu životne sredine obavijestio je zainteresovane organe, organizacije i javnost, organizovao javni uvid i obezbijedio dostupnost podataka i dokumentacije nosioca projekta.

Razmatranjem zahtjeva nosioca projekta i podataka o predmetnoj lokaciji, karakteristikama i mogućim uticajima navedenog projekta na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine utvrdio je razloge za donošenje ovog rješenja:

- navedenim projektom planirana je izgradnja proizvodnog pogona za prozvodnju peleta i njegovo skladištenje, koji se nalazi na kat. parceli br. 809, KO

Bandići, opština Danilovgrad,

- objekat će raditi u dvije smjene i pri tome proizvoditi 2 t peleta na dan. Količina ulazne sirovine na godišnjem nivou će iznositi 1000 t/godišnje, a izlazna sirovina 650 t/godišnje;

- sušenjem, presovanjem i prenosom sirovine emitovaće se određena količina prašine koja će biti sakupljana instaliranjem vrećastog filtera na izlazu iz ciklona

- kotlovnica koja radi na biomasu radi obezbeđivanja toplote sušari, emituje određene količine   
 azotnih i sumpornih oksida i čestica pepela koji potiču od drvne mase, a ovi emiteri će biti   
 sprovedeni do ciklona i filtera koji je na njemu instaliran,

- nastali pepeo i šljaka iz peći na drva će biti preuzimani od strane nadležnog komunalnog   
 preduzeća,

- sanitarne i fekalne vode će se ispuštati u vodonepropusnu septičku jamu,

- nivo buke koji nastaje funkcionisanjem projekta iznosiće 80 dBA. Imajući u vidu materijale od   
 kojih je izgrađen objekat i činjenicu da će sve mašine za proizvodnju peleta biti smještene u

proizvodnoj hali, nivo buke izvan objekta tokom radova u njemu iznosiće oko 40dBA,

- glavni emiteri buke na ovom području je magistralni put M18 i okolni poslovno-industrijski   
 objekti,

- u slučaju ispuštanja ulja ili goriva biće preduzete potrebne mjere u cilju sprečavanja spiranja istih   
 u najbliže recipijente,

- s obzirom na vrstu djelatnosti i način funkcionisanja projekta neće nastajati otpadne vode pa se   
 može konstatovati da tokom njegove eksploatacije neće doći do zagađenja površinkih i podzemnih

voda,

- investitor je sklopio ugovore o crpljenju i održavanje sepičke jame i odvozu komunalnog otpada,

- uzimajući u obzir raspoloživu dokumentaciju i podatke o karakteristikama planiranog projekta i   
 predmetne lokacije, važeće tehničke normative i standarde propisane za izgradnju, korišćenje i   
 održavanje ove vrste objekata, kao i odgovarajuće mjere zaštite utvrđene u tački II dispozitiva ovog

rješenja, ne očekuje se značajni negativni uticaj na segmente životne sredine u toku izvođenja i   
 funkcionisanja predmetnog projekta.

Imajući u vidu prethodno navedeno, Sekretarijat za urbanizam, komunalne, stambene poslove, saobraćaj i zaštitu životne sredine, na osnovu sprovedenog postupka, razmatranja zahtjeva nosioca projekta i uvida u dostavljenu dokumentaciju, kao i primjenom odredaba člana 13, a u vezi sa članom 5 stav 1 tačka 2 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“, br. 32/11) odlučeno je kao u dispozitivu ovog rješenja.

Ovim rješenjem su utvrđene mjere za sprječavanje mogućih štetnih uticaja na životnu sredinu u toku eksploatacije projekta i naloženo nosiocu projekta da ovo rješenje da na uvid obrađivaču tehničke dokumentacije, kako bi se navedene mjere ispoštavale pri izradi implementaciji tehničke dokumentacije i provjerile u postupku tehničke kontrole i tehničkog pregleda projekta.

Takođe, rješenjem je utvrđena obaveza nosioca projekta da u slučaju prenamjene ili proširenja kapaciteta izvedenog projekta, podnese zahtjev nadležnom organu za odlučivanje o potrebi procjene uticaja na životnu sredinu.

**PRAVNA POUKA**: Protiv ovog rješenja može se izjaviti žalba Glavnom administratoru u roku od 15 dana od dana prijema istog. Žalba se predaje preko ovog sekretarijata i taksira sa 5,00 € administrativne takse.

DOSTAVLJENO: Obradio: **v.d.** **S E K R E T A R**,

- Nosiocu projekta Vuk Iković Slavko Velimirović

- Glavnom administratoru

- Agenciji za zaštitu životne sredine,

- Ekološkoj inspekciji

- U javnu knjigu o sprovedenim postupcima

procjene uticaja na životnu sredinu

- a/a